รัฐบาลไทย-ข่าวทำเนียบรัฐบาล-สปสช. เปิดข้อมูลเบิกจ่ายกรณีโควิด-19 ‘2 เดือน รวมค่าบริการกว่า 3 หมื่นล้านบาท’
วันจันทร์ที่ 27 ธันวาคม 2564
สปสช. เปิดข้อมูลเบิกจ่ายกรณีโควิด-19 ‘2 เดือน รวมค่าบริการกว่า 3 หมื่นล้านบาท’
สปสช. เปิดข้อมูลเบิกจ่ายกรณีโควิด-19 ช่วงเดือน ต.ค.- พ.ย. 64 ยอดรวมค่าบริการกว่า 3 หมื่นล้านบาท พร้อมเผย 10 อันดับ รพ.ร่วมให้บริการกรณีโควิด-19 ในระบบบัตรทอง ดูแลประชาชนมากที่สุด
นพ.จเด็จ ธรรมธัชอารี เลขาธิการสํานักงานหลักประกันสุขภาพแห่งชาติ (สปสช.) กล่าวว่า ตามที่ สปสช.ได้รับมอบภารกิจสําคัญจากรัฐบาล ในการเตรียมพร้อมงบประมาณและจัดสรรเงินเพื่อดูแลประชาชนให้เข้าถึงบริการสาธารณสุขที่เกี่ยวข้องกับโรคติดเชื้อโควิด-19 ทั้งการบริการคัดกรอง ป้องกันและรักษาพยาบาล ซึ่งที่ผ่านมา สปสช.ได้โอนงบประมาณให้กับหน่วยบริการจํานวน 1,942 แห่ง ที่ได้ร่วมให้บริการที่เกี่ยวข้องกับโรคติดเชื้อโควิด-19 กับประชาชนในช่วงเดือนตุลาคม-พฤศจิกายน 2564 เพิ่มเติมจํานวน 31,332 ล้านบาท แบ่งเป็น 1.บริการคัดกรองเชื้อโควิด-19 2.บริการรักษาพยาบาลผู้ติดเชื้อและผู้ป่วยโควิด-19 3.บริการที่ดูแลผู้ติดเชื้อโควิด-19 ที่บ้าน (Home Isolation : HI) 4.บริการที่ให้บริการวิกฤตฉุกเฉินกรณีโรคโควิด-19 หรือ UCEP COVID-19 และ 5.หน่วยบริการที่ร่วมให้บริการฉีดวัคซีนโควิด-19 ตามนโยบายรัฐบาล
“จากความร่วมมือของหน่วยบริการทุกแห่ง ทั้งหน่วยบริการภาครัฐและเอกชน ทําให้การดูแลประชาชนในบริการโรคโควิด-19 เป็นไปอย่างครอบคลุมและทั่วถึงแม้ในยามที่เกิดวิกฤต ซึ่งต้องขอขอบคุณ เชื่อมั่นว่าความร่วมมือนี้จะยังคงดําเนินต่อไป รวมถึงการแพร่ระบาดของเชื้อโควิด-19 สายพันธุ์โอไมครอนที่อาจเกิดขึ้น” เลขาธิการ สปสช. กล่าว
ทั้งนี้หน่วยบริการที่ร่วมให้บริการประชาชนกรณีโควิด-19 ที่มียอดการเบิกจ่ายค่าบริการรวมสูดสุด 10 อันดับแรก ดังนี้ 1.จุฬารัตน์ 3 อินเตอร์ จํานวน 480,550,759 บาท 2.รพ.ธนบุรี บํารุงเมือง จํานวน 463,082,776 บาท 3.รพ.มหาราชนครราชสีมา จํานวน 415,152,261 บาท 4.รพ.อุดรธานี จํานวน364,950,844 บาท 5.รพ.สมุทรปราการ จํานวน 333,245,726 บาท 6.เวิลด์เมดิคอล จํานวน 300,802,138 บาท 7.รพ.สวรรค์ประชารักษ์ จํานวน 275,887,246 บาท 8.รพ.จุฬารัตน์ 9 แอร์พอร์ต จํานวน 273,049,274 บาท 9.รพ.ชลบุรี จํานวน 265,984,136 บาท และ 10.รพ.ปิยะเวท จํานวน 258,882,757 บาท
เมื่อแยกข้อมูลประเภทบริการ บริการคัดกรองเชื้อโควิด-19 รวมเบิกจ่ายทั้งสิ้น จํานวน 5,436.25 ล้านบาท โดยหน่วยบริการที่เบิกจ่ายสูงสุด 10 อันดับแรก ดังนี้ 1.รพ.มหาราชนครราชสีมา จํานวน 160,557,550 บาท 2.รพ.นครพิงค์ จํานวน 115,921,075 บาท 3.ศูนย์วิทยาศาสตร์การแพทย์ที่ 8 อุดรธานี จํานวน 106,389,780 บาท 4.รพ.หนองคายวัฒนา จํานวน 70,709,940 บาท 5.รพ.เกษมราษฎร์อินเตอร์เนชั่นแนล รัตนาธิเบศร์ จํานวน 66,610,050 บาท 6.รพ.สระแก้ว จํานวน 66,394,910.00 บาท 7.รพ.สมุทรปราการ จํานวน 61,491,120 บาท 8.รพ.ชุมพรเขตรอุดมศักดิ์ จํานวน 61,491,120 บาท 9.รพ.สมเด็จพระบรมราชินีนาถ ณ อําเภอนาทวี จํานวน 57,951,216 บาท และ 10.รพ.บุรีรัมย์ จํานวน 56,754,150 บาท
บริการรักษาพยาบาลผู้ติดเชื้อและผู้ป่วยโควิด-19 รวมการเบิกจ่ายทั้งสิ้นจํานวน 16,988.32 ล้านบาท หน่วยบริการที่เบิกจ่ายสูงสุด 10 อันดับแรก ดังนี้ 1.รพ.อุดรธานี จํานวน 327,941,723 บาท 2.รพ.สมุทรปราการ จํานวน 268,445,109 บาท 3.รพ.มหาราชนครราชสีมา จํานวน 252,539,571 บาท 4.รพ.ชลบุรี จํานวน 241,796,399 บาท 5.รพ.สวรรค์ประชารักษ์ จํานวน 238,284,181.68 บาท 6.รพ.พระปกเกล้า จํานวน 185,658,873 บาท 7.รพ.ระยอง จํานวน 177,454,568 บาท 8.รพ.สิชล จํานวน 166,994,980 บาท 9.รพ.เจ้าพระยายมราช จํานวน 143,508,853 บาท และ10.รพ.ระแงะ จํานวน 134,384,818 บาท
บริการที่ดูแลผู้ติดเชื้อโควิด-19 ที่บ้าน (Home Isolation : HI) รวมการเบิกจ่ายทั้งสิ้นจํานวน 892.90 ล้านบาท หน่วยบริการที่เบิกจ่ายสูงสุด 10 อันดับแรก ดังนี้ 1.รพ.พบพระ จํานวน 31,901,170 บาท 2.รพ.ดําเนินสะดวก จํานวน 27,599,030 บาท 3.รพ.ธัญบุรี จํานวน 24,863,010 บาท 4.รพ.กระทุ่มแบน จํานวน 23,379,110 บาท 5.รพ.สุราษฎร์ธานี จํานวน 21,742,450 บาท 6.รพ.กบินทร์บุรี จํานวน 17,030,610 บาท 7.รพ.โป่งน้ําร้อน จํานวน 16,734,390 บาท 8.รพ.วชิระภูเก็ต จํานวน 14,915,586 บาท 9.รพ.ถลาง จํานวน 14,473,550 บาท 10.รพ.ท่าสองยาง จํานวน 11,755,090 บาท
บริการที่ให้บริการวิกฤตฉุกเฉินกรณีโรคโควิด-19 หรือ UCEP COVID-19 รวมการเบิกจ่ายทั้งสิ้นจํานวน 7,917.06 ล้านบาท หน่วยบริการที่มียอดการเบิกจ่ายสูงสุด 10 อันดับแรก ดังนี้ 1.รพ.ธนบุรี บํารุงเมือง จํานวน 461,893,586 บาท 2.รพ.จุฬารัตน์ 3 อินเตอร์ จํานวน 461,847,304 บาท 3.รพ.จุฬารัตน์ 9 แอร์พอร์ต จํานวน 261,531,454 บาท 4.รพ.เวิลด์เมดิคอล จํานวน 260,654,798 บาท 5.รพ.ปิยะเวท จํานวน 225,993,474 บาท 6.รพ.ธนบุรี-ชุมพร จํานวน 205,520,046 บาท 7.รพ.การุญเวช ปทุมธานี จํานวน 198,418,752 บาท 8.รพ.ราชพฤกษ์ ขอนแก่น จํานวน 197,455,052 บาท 9.รพ.ศิครินทร์หาดใหญ่ จํานวน 179,881,649 บาท 10.รพ.พระราม 2 จํานวน 170,048,519 บาท
นอกจากนี้ยังมีหน่วยบริการที่ร่วมให้บริการฉีดวัคซีนโควิด-19 ตามนโยบายรัฐบาล รวมเบิกจ่ายค่าบริการทั้งสิ้นจํานวน 97.79 ล้านบาท หน่วยบริการที่มียอดการเบิกจ่ายสูงสุด 10 อันดับแรก ดังนี้ 1.สถาบันโรคผิวหนัง จํานวน 1,860,360 บาท 2.รพ.แพทย์รังสิต จํานวน 1,597,920 บาท 3.รพ.จุฬารัตน์ 3 อินเตอร์ จํานวน 1,131,560 บาท 4.รพ.ปิยะเวท จํานวน 995,480 บาท 5.รพ.จุฬารัตน์ระยอง จํานวน 814,000 บาท 6.รพ.จุฬาภรณ์ จํานวน 805,760 บาท 7.รพ.ขอนแก่น จํานวน 788,000 บาท 8.รพ.สมุทรปราการ จํานวน 596,280 บาท 9.รพ.พญาไทศรีราชา จํานวน 594,360 บาท 10.รพ.สมุทรสาคร จํานวน 594,160 บาท
ทั้งนี้ สามารถเข้าดูรายละเอียดค่าบริการที่แต่ละหน่วยบริการได้รับที่เว็บไซต์ สปสช.
https://www.nhso.go.th/downloads/185
สอบถามข้อมูลเพิ่มเติมได้ที่ 1330 ตลอด 24 ชม. หรือ คลิก https://lin.ee/zzn3pU6 เพิ่มเพื่อนไลน์กับ สปสช. @nhso
///////////27 ธันวาคม 2564